ভার্সিটির ফার্স্ট ইয়ারে একটা ছোট প্রজেক্ট করতে হয়েছিল, যেখানে এইচটিএমএল-এর পাশাপাশি একটু জাভাস্ক্রিপ্টও (Javascript) ব্যবহার করতে হয়েছিল। সেই ২০০২ সালের শুরুর দিকের ঘটনা। অল্প একটু জাভাস্ক্রিপ্ট শিখেছিলাম। আমার ইচ্ছা ছিল আমার এক বন্ধুকে দিয়ে প্রজেক্টটা করিয়ে ফেলবো। তো ব্যাটা রাত ২টার দিকে ঘুমিয়ে গেল, আমি চারটা পর্যন্ত অপেক্ষা করলাম। কারণ ওইদিনই প্রজেক্ট জমা দিতে হবে। চারটার পরে আমি আর কোনো উপায় না দেখে নিজেই কাজ করতে বসে গেলাম এবং শেষ পর্যন্ত কাজটা করেও ফেললাম। এরপরেও মাঝে মাঝে জাভাস্ক্রিপ্ট ব্যবহার করতে হয়েছিল, কিন্তু তেমন ভালোভাবে শেখা হয় নাই। আর গত চার-পাঁচ বছরে জাভাস্ক্রিপ্টে কিছুই করি নাই।